تورکیه باش ناظیری بینا‌لی ییل‌دیریم، 28 ژوئیه‌ده توپ‌لانا‌جاق یوکسک عسگری شورادا 15 ژوئیه‌ده کودتا تلاشی‌نین اله آلینا‌راق اهمیت‌لی تدبیرلره ایمضا قویولاجاغینی سؤیله‌دی.
باش ناظیر، تورک سلاح‌لی گوجلری‌نین ساوونما ناظیرلیگینه دئییل، پرزیدنت سیستمینه گئچیلدیکدن سونرا جمهور باشقانینا باغلانماسی لازیم اولدوغونو آچیقلادی.
بو قالخیشمایلا اؤزلرینی برباد ائدن ژنرال‌لارین عصرلیک تورک اوردوسونون اعتبارینی دا زده‌لدیگینی ایفاده ائدن باش ناظیر،
"بونون حسابینی سوروشاجاغیق" دئدی.
باش ناظیر، خائین تلاشین یاشاندیغی گئجه‌نی خصوصی بیر تلویزیون کانالیندا ایضاح ائدرکن اهمیت‌لی معلومات‌لار دا پایلاشدی.
بو آلچاق تشببوسده اولان‌لارین عسگر پالتاری گئیمیش ترورچولار اولدوغونو ایفاده ائدن ایلدیریم، دیگر افسر‌لرین لاییق اولدوغو حؤرمتی گؤرمه‌سینی وطنداش‌لاردان خصوصیله ایسته‌دی.
بینا‌لی ییل‌دیریم، 15 ژوئیه گئجه‌سی اونون  ماشینی‌نین دا هدف آلیندیغینی آچیقلادی.
باش ناظیر، ایستانبول‌دان آنکارایا قارایولویلا گلرکن ایچینده اولدوغو ماشینا کودتاچی‌لردن ایکی‌سی ژاندارما‌لار طرفین‌دن آتش آچیلماسی نتیجه‌سینده، یولونو دییشدیریب گئجه‌نی ایلگاز فرمانداری‌نین ائوینده کئچیردیگینی سؤیله‌دی.
آردین‌دان پرزیدنتی رجب طیب اردوغانین خالقی کوچه‌لره صاحب چیخماغا دعوت ائتمسیله ترورچولارین مقصدینه چاتماسی‌نین اؤنلندیغینی خاتیرلا‌دان باش ناظیر،
"بون‌دان بئله هر شئیی یئنی باش‌دان اله آلماغیمیز لازیم‌دیر. هر جور تدبیری آلاجاغیق. بو مدت یاشانان بیر سیرا سهوین اورتایا چیخماسی، بون‌لارا یؤنلیک‌لی تدبیرلرین آلینماسی زمانی‌دیر. چوخ کؤک‌لو تدبیرلریمیز اولا‌جاق" دئدی.
ژاندارما قوموتان‌‌لیغی‌نین تامامیله ایچ ایشلر ناظیرلیگینه باغلاناجاغینی، چانکایا کؤشکو یئرلشکسینده کئشیکچی‌لر هنگ‌نین اولمایاجاغینی بیل‌دیرن ییل‌دیریم،
"یئنی قرارنامه‌لر یولدا" ایفاده‌سینی ایستیفاده ائتدی.
باش ناظیر ییل‌دیریم، ال قویولان درنک‌لری و مکتب‌لره شهیدلرین آدلاری‌نین وئریله‌جگینی ایفاده ائتدی.
ییل‌دیریم، اقتصادی بحران سؤز-صحبت‌لری‌نین قورو تبلیغات اولدوغونو، مرکز بانکی‌نین ارز رزروی‌نین آرتدیغینی وورغولادی.
